ქალაქ ქუთაისის მუნიციპალიტეტის მერიის მიერ ,,საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ის ფარგლებში იდეების შესყიდვის მიზნით კონკურსის გამოცხადებისა და საკონკურსო კომისიის შექმნის შესახებ

საქართველოს ორგანული კანონის ,,ადგილობრივი თვითმმართველობის კოდექსი“ 54-ე მუხლის 1 პუნქტის ე.ე) ქვეპუნქტის, 61-ე მუხლის მე-3 პუნქტის ,,ა“ ქვეპუნქტის საფუძველზე;

**ვ ბ რ ძ ა ნ ე ბ :**

**1.** გამოცხადდეს კონკურსი ,,საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ის ფარგლებში იდეების შესყიდვის მიზნით.

**2.** დამტკიცდეს ქალაქ ქუთაისის მუნიციპალიტეტის მერიის მიერ ,,საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ის ფარგლებში ქალაქ ქუთაისში, რუას ქუჩის № 47-ის მიმდებარედ არსებული ისტორიული აბანოებისა და აუთვისებელი ტერიტორიების განაშენიანების იდეების შერჩევის წესი.

 /დანართი №1 თან ერთვის/

**3.** დამტკიცდეს ქალაქ ქუთაისის მუნიციპალიტეტის მერიის მიერ ,,საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ის ფარგლებში ქალაქ ქუთაისის შემოსასვლელებზე (4 ლოკაცია) თემატური ინსტალაციების განთავსების პროექტების შერჩევის წესი

/დანართი №2 თან ერთვის/

**4.** დამტკიცდესკონკურსანტის მიერ წარსადგენი განაცხადის ფორმა.

 /დანართი №3 თან ერთვის/

**5.** დამტკიცდეს კონკურსანტის მიერ წარსადგენი სააპლიკაციო ფორმა**.**

 /დანართი №4 თან ერთვის/

**6.** ქალაქ ქუთაისის მუნიციპალიტეტის მერიის მიერ კონკურსის მეშვეობით, ,,საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ის ფარგლებში შემუშავების საპროექტო მომსახურების იდეის შესყიდვის მიზნით, შეიქმნეს საკონკურსო კომისია.

**7.** საკონკურსო კომისიის თავმჯდომარედ დაინიშნოს ქალაქ ქუთაისის მუნიციპალიტეტის მერი, იოსებ ხახალეიშვილი, ხოლო საკონკურსო კომისიის თავმჯდომარის მოადგილედ, მერის მოადგილე ირაკლი ქარქაშაძე. იოსებ ხახალეიშვილის არყოფნის შემთხვევაში, ამ კომისიის თავმჯდომარის მოვალეობა დაეკისროს ქალაქ ქუთაისის მუნიციპალიტეტის მერის მოადგილეს, ირაკლი ქარქაშაძეს.

**8.** დამტკიცდეს საკონკურსო კომისია შემდეგი შემადგენლობით:

**ა**) იოსებ ხახალეიშვილი - ქალაქ ქუთაისის მუნიციპალიტეტის მერი;

**ბ**) ირაკლი ქარქაშაძე - ქალაქ ქუთაისის მუნიციპალიტეტის მერის მოადგილე;

**გ)** იუზა უგულავა - ქალაქ ქუთაისის მუნიციპალიტეტი მერის მოადგილე;

**დ)** ბექა ყურაშვილი - ქალაქ ქუთაისის მუნიციპალიტეტის მერიის პირველადი სტრუქტურული ერთეული ინფრასტრუქტურის განვითარების, კეთილმოწყობისა და დასუფთავების სამსახურის ხელმძღვანელი;

**ე)** დავით ნიშნიანიძე - ქალაქ ქუთაისის მუნიციპალიტეტის მერიის პირველადი სტრუქტურული ერთეულის საფინანსო პოლიტიკისა და სახელმწიფო შესყიდვების სამსახურის ხელმძღვანელი;

**ვ)** მირზა მამასახლისი - ქალაქ ქუთაისის მუნიციპალიტეტის მერიის პირველადი სტრუქტურული ერთეულის ეკონომიკური განვითარების, ადილობრივი თვითმმართველობის ქონებისა და ტრანსპორტის მართვის სამსახურის ხელმძღვანელი.

**9.** კომისიაში სათათბირო ხმის უფლებით მოწვეულ იქნენ:

**ა)** პაატა ლილუაშვილი - ააიპ „იმერეთის დანიშნულების ადგილის მართვის ორგანიზაცია“ დირექტორი;

**ბ)** რუსუდან ჩინჩალაძე- ა(ა)იპ ,,ქალაქ ქუთაისის არქიტექტურის, ურბანული დაგეგმარებისა და ძეგლთა დაცვის საგენტო“-ს უფროსი;

**გ)** მერაბი გოგონაძე - სასტუმრო „სოლომონის“ და ტურისტული კომპანია „სოლომონ თრეველის“ დამფუძვნებელი;

**დ)** ზაზა ჩხიკვაძე - სსიპ „საქართველოს კულტურული მემკვიდრეობის დაცვის ეროვნული სააგენტოს იმერეთის რეგიონალური ინსპექციის“ წარმომადგენელი.

**ე)** ბონდო ხარაბაძე - საქართველოს არქიტექტორთა კავშირი იმერეთის რეგიონალური ფილიალის თავმჯდომარე.

**ვ)** ანდრო მარჯანიშვილი - არქიტექტორი.

**ზ)** რამაზ სალდაძე - არქიტექტორი.

**თ)** გიორგი კიკვაძე - მოქანდაკე.

**10.** საკონკურსო კომისიაში არასათათბირო ხმის უფლებით, მონაწილეობას მიიღებენ მოწვეული წევრები:

**ა)** მზია გიორგობიანი - საქართველოს რეგიონული განვითარებისა და ინფრასტრუქტურის სამინისტროს, მინისტრის მოადგილე;

**ბ)** ზვიად შალამბერიძე - ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონისა და ქალაქ ქუთაისის მუნიციპალიტეტებში, სახელმწიფო რწმუნებული.

**11.** საკონკურსო კომისიის ტექნიკური და ორგანიზაციული საქმიანობის უზრუნველყოფის მიზნით, შეიქმნეს საკონკურსო კომისიის აპარატი შემდეგი შემადგენლობით:

**ა)** რუსუდან ჩინჩალაძე- ა(ა)იპ ,,ქალაქ ქუთაისის არქიტექტურის, ურბანული დაგეგმარებისა და ძეგლთა დაცვის საგენტო“-ს უფროსი - საკონკურსო აპარატის უფროსი;

**ბ)** თეა აბდალაძე - ,,ქალაქ ქუთაისის არქიტექტურის, ურბანული დაგეგმარებისა და ძეგლთა დაცვის საგენტო“-ს მთავარი კონსულტანტი - საკონსკურსო აპარატის წევრი;

**გ)**მარიამ სამხარაძე - ქალაქ ქუთაისის მუნიციპალიტეტის მერიის პირველადი სტრუქტურული ერთეული, ადმინისტრაციული სამსახურის, იურიდიული განყოფილებაში შრომითი ხელშეკრულებით დასაქმებული პირი - საკონსკურსო აპარატის წევრი.

**12.** საკონკურსო კომისიის აპარატმა:

**ა)** განახორციელოს საკონკურსო კომისიის მუშაობის უზრუნველყოფა, ქალაქ ქუთაისის ,,საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის N628 დადგენილებით გათვალისწინებული ვალდებულებების შესრულების მიზნით სრიგპ-ის ფარგლებში იდეების შესყიდვის მიზნით, კონკურსის /გამოცხადებიდან დასრულებამდე/ მიმდინარეობასთან დაკავშირებული დოკუმენტაციის წარმოება, შენახვა კანონით დადგენილი წესით.

**ბ)** უზრუნველყოს, გამოსაცხადებელი კონკურსის ტექნიკური დოკუმენტაციისა და საკონკურსო განცხადების ქალაქ ქუთაისის მუნიციპალიტეტის მერიის ოფიციალურ ვებ.გვერდსა და Facebook გვერდზე განთავსება.

**13.** საკონკურსო კომისიისა და საკონკურსო კომისიის აპარატის ეფექტური მუშაობის, საინფორმაციო, ტექნიკური და ორგანიზაციული საკითხების გადაწყვეტისთვის საჭირო ხარჯებით უზრუნველყოფა განხორციელდეს ქალაქ ქუთაისის მუნიციპალიტეტის მერიის პირველადი სტრუქტურული ერთეულის საფინანსო პოლიტიკისა და სახელმწიფო შესყიდვების სამსახურმა ბიუჯეტით გათვალისწინებულ ასიგნებათა ფარგლებში.

**14.** საკონკურსო კომისიის თავმჯდომარემ, იოსებ ხახალეიშვილმა მერიის პირველადი სტრუქტურული ერთეულის ადმინისტრაციული სამსახურის მეშვეობით, უზრუნველყოს საკონკურსო კომისიისა და საკონკურსო კომისიის აპარატის მატერიალურ–ტექნიკური უზრუნველყოფა.

**15.** ბრძანების შესრულების კონტროლს ვივალებ პირადად.

**16.** ბრძანება შეიძლება გასაჩივრდეს კანონით დადგენილი წესით ქუთაისის საქალაქო სასამართლოში /ვ.კუპრაძის ქუჩა N11/ მისი გაცნობიდან ერთი თვის ვადაში.

**17.** ბრძანება ძალაში შევიდეს კანონით დადგენილი წესით.